Diari Oficial de la Generalitat Valenciana


Sumari del DOGV 4908, del 22-12-2004 (2004/12101)

Judici número 736/2004. Cèdula de notificació.
----------------------------------------------

### Dades del document

Número de DOGV
:   4908

Data del DOGV
:   22-12-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/12661


Organisme emissor
:   Jutjat de Primera Instància Número 3 de València

Tipus de document
:   Anunci

Judici número 736/2004. Cèdula de notificació. [2004/A12831]
  
Procediment: assumpte civil 000736/2004.
  
Jerónimo Toledano Iturbe, secretari del Jutjat de Primera Instància número 3 de València, fa saber:
  
Que en este Jutjat se segueix el procediment d'administració de la fallida 000736/2004, a instància de Bopasart, SL.
  
En el judici esmentat, amb data 21 de juliol de 2004, el magistrat jutge Pedro Luis Viguer Soler, ha dictat la resolució que, literalment, té el contingut dispositiu com es diu tot seguit:
  
«Sa senyoria, davant del mi el secretari, ha dit: es declara en estat legal de fallida voluntària la societat Bopasart, SL, amb domicili a València, carretera d'En Corts, 231, mòdul 21, naus multiservei, i se'n nomena comissari el comerciant d'esta ciutat, Vicente Andreu Fajardo, qui ha de comparéixer a acceptar i jurar el càrrec, i una vegada verificat açò que es procedisca immediatament a ocupar els béns i papers de l'esmentada societat fallida, de l'inventari i depòsit en la forma que determina la llei; per al càrrec de depositari, es designa José Luis Ramos Fortea, qui haurà de comparéixer a acceptar i jurar el càrrec davant d'esta presència judicial, sota la custòdia del qual es posa la conservació de tots els béns que s'ocupen fins que es nomenen els síndics.
  
No pertoca l'arrest domiciliari de les persones administradors atés que prèviament s'ha tramitat en este Jutjat un expedient de suspensió de pagaments.
  
Comuniqueu la present declaració de fallida per edictes, que a més de fixar-se a les estrades del Jutjat, s'inseriran en el Boletín Oficial del Estado i en el Diari Oficial de la Generalitat Valenciana, on es farà constar que l'entitat fallida està inhabilitada per a l'administració dels seus béns i la resta de prevencions i prohibicions que indica el Codi de Comerç.
  
Formalitzeu i curseu el butlletí oportú a la Delegació Provincial de l'Institut Nacional d'Estadística.
  
Es decreta l'acumulació al present judici universal dels plets i execucions pendents contra l'entitat fallida, llevat d'aquelles en què només es perseguisquen béns especialment hipotecats.
  
Es decreta, així mateix, la retenció de la correspondència postal i telegràfica de la fallida; amb tal objecte s'expediran les ordres i comunicacions oportunes perquè es pose a disposició del Jutjat la correspondència indicada, i es procedirà a la seua obertura.
  
Es retrotrauen els efectes de la fallida, ara per ara i sense perjudici d'altri, al dia 1 d'abril de 2003, i una vegada que, en el termini de tres dies, el comissari presente l'estat o relació dels creditors, s'acordarà el que calga respecte de la convocatòria dels creditors per a la primera junta general, a fi de procedir al nomenament de síndics.
  
Trameteu els oficis als jutjat d'igual classe d'esta ciutat, a fi que la secretaria corresponent certifique l'existència dels procediments a què es refereix l'acumulació decretada; i encapçaleu la secció segona d'este judici universal amb el testimoniatge de la present resolució. Notifiqueu l'existència del procediment als efectes legals oportuns al Fons de Garantia Social.
  
Trameteu el manament, en doble exemplar, al registrador mercantil d'esta província, fent-li saber l'existència d'este judici universal als efectes legals oportuns.
  
Ho mana i firma Pedro Luis Viguer Soler, magistrat jutge del Jutjat de Primera Instància número 3 de València. En done fe. Davant de mi.»
  
I perquè valga per a fer pública la situació i valga de crida a totes les persones creditores i interessades que pogueren existir, lliure i expedisc la present cèdula.